Amenzu d aḥric n tesnarrayt deg-s nesenked tamezgunt «Llem-ik ddu d uḍar-ik»syin nefka-d tamukrist d yisteqsiyen ɣef wacu ara tebnu tezrawt nerna-d turdiwin.Aḥric wis sin yuwi-d ɣef umezruy n umezgun aqbayli d wayen i d- yuwwi Muḥya. Ma d aḥric wis kraḍ d win n tesleḍt n yiwudam d tririt ɣef isteqsiyen n tmukrist ama ɣef wayen yeɛnan anamek n yismawen n yiwudam ama ɣef wassaɣ yellan gar iwudam igejdanen d wid yellan d inaddayen. Tazrawt-agi tebda s tezwart tamatut tekfa s tegrayt tamatut yerna nexdem tazwart d tegrayt i yal aḥric.